text: Røvere forsøgte sig to gange i ældreboliger  - men blev jaget på flugt 
  05 januar 2016 kl. 06.37
  Tre maskerede røvere blev mandag aften jaget på flugt i to omgange, da de forsøgte at trænge ind til to kvinder på 74 og 83 år i ældreboliger i Haderslev.
  
  To kvinder på 74 og 83 år værgede godt for sig, da de mandag aften ved 21-tiden jog tre maskerede røvere på flugt.
  Røverne opsøgte en 74 årig kvinde i kørestol, som trykkede nødkald og det fik røverne til at tage flugten.
  I en anden ældrebolig i samme bebyggelse  på Hjortebrovej i Haderslev satte en 83-årig kvinde sig også til modværge,  da de forsøgte sig.
  En af de  tre truede med en kniv, men trods det skubbede den 83-årige kvinde røverne væk, mens hun råbte om hjælp og røverne stak af.
  Tirsdag morgen er poltiet uden spor af de tre røvere - og hører gerne fra vidner, der har set noget usædvanlig omkring ældreboligerne, der ligger ved siden af plejecenter Humletoften på Hjortebrovej i Haderslev.
  Signalementet af røverne er sparsomt. Den ene af dem beskrives som høj og slank, han var i ført mørkt tøj og han havde en mørk hue over ansigtet.
  Ved hjemmerøveriet på ældrecentret, Haderslev opsøgte røverne også 74 årig kvinde i rullestol, som trykkede nødkald og de stak af #politidk
  
  Den ene røver fra Haderslev beskrives som Mand, høj, slank  iført mørkt tøj og hue over hovedet. Ingen beskrivelse af de 2 andre. #politidk
  
  